চার্লস ডুভিল কোবার্ন (১৯ জুন ১৮৭৭ - ৩০ আগস্ট ১৯৬১) একজন মার্কিন অভিনেতা ছিলেন।অবিচুয়ারি ভ্যারাইটি, ৬ সেপ্টেম্বর ১৯৭১। তিনি দ্য মোর দ্য মেরিয়ার (১৯৪৩) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এছাড়া তিনি দ্য ডেভল অ্যান্ড মিস জোন্স (১৯৪১) ও দ্য গ্রিন ইয়ার্স (১৯৪৬) চলচ্চিত্রে অভিনয়ের জন্য আরও দুইবার শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল হেভেন ক্যান ওয়েট (১৯৪৩), র‍্যাপসোডি ইন ব্লু (১৯৪৫), ও মাংকি বিজনেস (১৯৫২)। চলচ্চিত্র শিল্পে তার অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।  প্রারম্ভিক জীবন কোবার্ন ১৮৭৭ সালের ১৯শে জুন জর্জিয়া অঙ্গরাজ্যের ম্যাকনে এক স্কচ-আইরিশ মার্কিন পরিবারে জন্মগ্রহণ করেন। তার মাতা এমা লুইস স্প্রিগম্যান (১১ মে ১৮৩৮, স্প্রিংফিল্ড, ওহাইও - ১২ নভেম্বর ১৮৯৬, সাভ্যানা, জর্জিয়া) এবং পিতা মোজেস ডুবিল কোবার্ন (২৭ এপ্রিল ১৮৩৪, সাভ্যানা, জর্জিয়া - ২৭ ডিসেম্বর ১৯০২, সাভ্যানা, জর্জিয়া)। স্যাভানায় বেড়ে ওঠা কোবার্ন ১৪ বছর বয়স থেকে স্থানীয় স্যাভানা থিয়েটারে অনুষ্ঠানের প্রচারপত্র বিলি করা, দর্শকদের আসন দেখিয়ে দেওয়া বা দ্বাররক্ষকের দায়িত্ব পালন করতেন। ১৭ বা ১৮ বছর বয়সে তিনি থিয়েটারের ব্যবস্থাপক হন। তিনি এরপর অভিনয় শুরু করেন এবং ১৯০১ সালে ব্রডওয়ে মঞ্চে তার অভিষেক ঘটে। কোবার্ন ১৯০৫ সালে অভিনেত্রী ইভা উইলসকে নিয়ে অভিনয়ের কোম্পানি গঠন করেন। ১৯০৬ সালে তারা বিবাহ বন্ধনে আবদ্ধ হন। কোম্পানিটি পরিচালনার পাশাপাশি এই যুগল প্রায়ই ব্রডওয়েতে অভিনয় করতেন।  কর্মজীবন 200px|থাম্ব|বাম|রোড টু সিঙ্গাপুর (১৯৪০) চলচ্চিত্রে কোবার্ন ১৯৩৭ সালে তার স্ত্রী ইভার মৃত্যুর পর তিনি লস অ্যাঞ্জেলেসে চলে যান এবং চলচ্চিত্রে কাজ শুরু করেন। তিনি একে একে অফ হিউম্যান হার্টস (১৯৩৮), মেড ফর ইচ আদার (১৯৩৯), ব্যাচেলর মাদার (১৯৩৯), দ্য ক্যাপ্টেন ইজ আ লেডি (১৯৪০), রোড টু সিঙ্গাপুর (১৯৪০) ও দ্য লেডি ইভ (১৯৪১) চলচ্চিত্রে অভিনয় করেন। তিনি দ্য ডেভল অ্যান্ড মিস জোন্স (১৯৪১) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন।  এরপর তিনি দ্য মোর দ্য মেরিয়ার (১৯৪৩) চলচ্চিত্রে একজন ধনী অবসরপ্রাপ্ত মিলিয়নিয়ার চরিত্রে অভিনয় করেন। দ্য নিউ ইয়র্ক টাইমস-এর বসলি ক্রাউদার লিখেন, "জনাব কোবার্ন এই চলচ্চিত্রের হাস্যরসাত্মক সমাধান এবং তিনি অত্যন্ত ফুরফুরে মেজাজে তার কর্ম সম্পাদন করেছেন...আপনার বুকে হৃদয় থাকলে আপনি জনাব কোবার্নের বেঞ্জামিন ডিঙ্গলকে পছন্দ করবেন।" এই কাজের জন্য তিনি শ্রেষ্ঠ পার্শ্ব অভিনেতা বিভাগে অস্কার লাভ করেন। এই সময়ে তিনি হেভেন ক্যান ওয়েট (১৯৪৩), দ্য কনস্ট্যান্ট নিম্ফ (১৯৪৩), উইলসন (১৯৪৪), টুগেদার অ্যাগেইন (১৯৪৪), আ রয়্যাল স্ক্যান্ডাল (১৯৪৫), ও র‍্যাপসোডি ইন ব্লু (১৯৪৫) চলচ্চিত্রে অভিনয় করেন।  তিনি ১৯৪৬ সালে এ. জে. ক্রোনিনের দ্য গ্রিন ইয়ার্স উপন্যাস অবলম্বনে নির্মিত একই নামের চলচ্চিত্রে অভিনয় করেন। তার চরিত্রটি নাট্যধর্মী ও কৌতুকপূর্ণ হাস্যরসের সম্মিলন ছিল, যা দিয়ে তিনি একাধিকবার পর্দা মাতিয়েছেন। এই চলচ্চিত্রে অভিনয়ের জন্য তিনি আরেকটি শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। পরবর্তী কালে তার অভিনীত অন্যান্য উল্লেখযোগ্য চলচ্চিত্র হল দ্য প্যারাডাইন কেস (১৯৪৭), ইমপ্যাক্ট (১৯৪৯), এভরিবডি ডাজ ইট (১৯৫০), হ্যাজ অ্যানিবডি সিন মাই গাল? (১৯৫২) ও মাংকি বিজনেস (১৯৫২), জেন্টলমেন প্রেফার ব্লডিজ (১৯৫৩) ও জন পল জোন্স (১৯৫৯)। তিনি মূলত হাস্যরসাত্মক চরিত্রে অভিনয় করলেও কিংস রো ও উইলসন চলচ্চিত্রে তাকে নাট্যধর্মী চরিত্রে দেখা যায়।  বেতার উপস্থিতি  বছর অনুষ্ঠান পর্ব  ১৯৪৬ একাডেমি পুরস্কার দ্য ডেভল অ্যান্ড মিস জোন্স   পুরস্কার ও মনোনয়ন  বছর পুরস্কার বিভাগ মনোনীত কর্ম ফলাফল  ১৯৪১ একাডেমি পুরস্কার শ্রেষ্ঠ পার্শ্ব অভিনেতা দ্য ডেভল অ্যান্ড মিস জোন্স   ১৯৪৩ দ্য মোর দ্য মেরিয়ার   ১৯৪৬ দ্য গ্রিন ইয়ার্স    তথ্যসূত্র  আরও পড়ুন    বহিঃসংযোগ           বিষয়শ্রেণী:১৮৭৭-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ক্যালিফোর্নিয়ার রিপাবলিকান বিষয়শ্রেণী:স্কচ-আইরিশ বংশোদ্ভূত মার্কিন ব্যক্তি বিষয়শ্রেণী:জর্জিয়ার (মার্কিন যুক্তরাষ্ট্রের অঙ্গরাজ্য) অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন শ্বেতাঙ্গ অধিপতি বিষয়শ্রেণী:সাভ্যানা, জর্জিয়ার অভিনয়শিল্পী বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি